SAA ontken dat hulle wit mans uitsluit | Nuus24
Johannesburg – Die Suid-Afrikaanse Lugdiens (SAA) het bevestig dat sy nuwe opleidingsprogram vir vlieëniers ingevolge die Wet op Gelyke Indiensneming is. RSG berig Tlali Tlali, woordvoerder van die lugdiens, het gereageer op berigte dat die program wit mans uitsluit. Hy sê die SAA het nog nooit gediskrimineer teen wit mans wat vlieëniers wil word nie.Sy kommentaar kom nadat ‘n storm losgebars het oor ‘n ander woordvoerder se opmerking oor SAA se kadetprogram.Beeld het berig wit mans se aansoeke vir die lugdiens se kadetprogram vir voornemende vlieëniers, word nie meer aanvaar nie.Kabelo Ledwaba, woordvoerder van SAA, het aan die dagblad gesê die kadetprogram is geadverteer as ’n inisiatief om sy vlieëniers se demografie in pas met dié van die land te bring."Slegs 15% van SAA se vlieëniers is tans swart – wat bruines en Indiërs insluit. Die res is wit. Boonop is 91% van hulle mans."Ledwaba het glo gesê die lugdiens sal slegs wit, manlike vlieëniers aanstel wanneer daar vakante poste is waarvoor daar nie anderskleurige kandidate gevind kan word nie.Volg Nuus24 op Twitter Lees meer oor: saa VOLGENDE OP NUUS24X